CELEX: 62011TN0564
Language: et
Date: 2011-10-28 00:00:00
Title: Kohtuasi T-546/11: 28. oktoobril 2011 esitatud hagi — Farage versus parlament ja Buzek

28.1.2012   
            
            
               ET
            
            
               Euroopa Liidu Teataja
            
            
               C 25/53
            
         
      28. oktoobril 2011 esitatud hagi — Farage versus parlament ja Buzek
      (Kohtuasi T-546/11)
      (2012/C 25/105)
      Kohtumenetluse keel: inglise
      
         Pooled
      
      
         Hageja: Nigel Paul Farage (Brüssel, Belgia) (esindaja: solicitor P. Bennett)
      
         Kostjad: parlament ja Jerzy Buzek (Brüssel, Belgia)
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Parlamendi presidendi Jerzy Buzeki 2. märtsi 2010. aasta otsus, millega jäeti hageja päevaraha õigusest ilma kümneks päevaks, ning Euroopa Parlamendi büroo 24. märtsi 2010. aasta otsus ja Euroopa Parlamendi presidendi 31. augusti 2011. aasta otsus, millega tunnistati vastuvõetamatuks hageja taotlus tema parlamendiliikme puutumatuse kaitsmiseks;
               
            
                  —
               
               
                  teise võimalusena tuvastada eespool nimetatud otsuste tühisus.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on rikutud Euroopa Liidu privileegide ja immuniteetide protokolli (nr 7) (ELT 2010 C 84, lk 99) artiklit 8, kuna hageja oli 24. veebruaril 2010 pidanud kõne Euroopa Parlamendi liikmena. Kõne kui selline käsitles poliitilisi küsimusi ja on äärmiselt oluline, et Euroopa Parlamendi liikmel oleks sõnavabadus.
               
            
                  2.
               
               
                  Teine väide, et on rikutud sõnavabadust, kuna ei võetud nõuetekohaselt arvesse Euroopa Parlamendi töö- ja kodukorra (ELT 2011 L 116, lk 1) artikli 9 lõiget 3.
               
            
                  3.
               
               
                  Kolmas väide, et on rikutud õigust sõltumatule ja erapooletule kohtulikule arutamisele, mis on ette nähtud Euroopa inimõiguste ja põhivabaduste kaitse konventsiooni artiklis 6, kuna parlamendi presidendi iga osavõtt asjaomasest otsustusmenetlusest või mis tahes muu isiku osalus, kes viibisid 24. veebruari 2010. aasta plenaaristungil ja esitasid oma seisukoha, takistas sellel isikul selles menetluses osalemise.
               
            
                  4.
               
               
                  Neljas väide, et on valesti tõlgendatud Euroopa Parlamendi töö- ja kodukorra artikli 152 lõiget 1 ja artiklit 153, kuna viimatinimetatud artiklis ette nähtud sanktsioone tuleb mõista selle sätte avasõnade kontekstis, viitavana peamiselt väga tõsistele korrarikkumistele, mis „[…] rik[uvad] artiklis 9 sätestatud põhimõtteid […]”.